கேள்வி: பிக்ரம் கிரெவால் பற்றி நீங்கள் என்ன அறிந்துள்ளீர்கள்?
பதில்: பிக்ரம் கிரெவால் (''Bikram Grewal'') இந்தியா தில்லி சேர்ந்த ஒரு பறவையியல் நிபுணராவார். ஓர் எழுத்தாளர், பறவை நோக்குநராகவும், பறவைகள் பாதுகாவலராகவும் இவர் அறியப்படுகிறார். இந்திய பறவைகள் குறித்து பல வழிகாட்டி நூல்களை பிக்ரம் எழுதியுள்ளார். இவரின் தந்தை இந்திய அரசாங்கத்தில் பணியாற்றிய மூத்த அரசு ஊழியராவார். மத்தியப் பிரதேசம், அருணாசலப் பிரதேசம் மற்றும் நாகாலாந்து சுற்றுச்சூழல் சுற்றுலாவை மேம்படுத்துவதற்காக பிக்ரம் அரசாங்கங்கள் மற்றும் தனியார் குழுக்களுடன் இணைந்து பணியாற்றி வருகிறார். இவரது 2002 ஆம் ஆண்டு வெளியிடப்பட்ட இந்திய பறவைகள் என்ற புத்தகம் அதிகம் விற்பனையான புத்தகங்களில் ஒன்றானது. சரணாலய ஆசியா என்ற பத்திரிகையில் கொண்டுவரப்பட்ட பரம்பரைத் தொடரின் ஒரு பகுதியாகவும் பிக்ரம் இருந்தார்.